paragraph_text: Osnovan je 25. prosinca 1925. godine kao fuzija velikoga broja njemačkih kemijskih tvrtki: BASF, Bayer, Hoechst (uključujući Cassellu i kemijsku tvornicu Kalle), Agfa, Chemische Fabrik Griesheim-Elektron i Chemische Fabrik vorm. Weiler Ter Meer, iako su najvažnije tvrtke koje su ga formirale radile već od Prvog svjetskog rata. U nadzornom odboru bili su brojni poznati kemičari i industrijalci toga doba: Arthur von Weinberg, Carl Müller, Edmund ter Meer, Adolf Haeuser, Franz Oppenheim, Theodor Plieninger, Ernst von Simson, Carl Bosch, Walther vom Rath, Wilhelm Kalle, Carl von Weinberg iCarl Duisberg.